b'\n_START_ARTICLE_\nVera Mirt Levovnik\n_START_SECTION_\nPoklicna pot\n_START_PARAGRAPH_\nOd leta 1959 je vodila informacijsko - dokumentacijski center zdru\xc5\xbeenega podjetja ISKRA, ki je leta 1976 postal vseslovenski specializirani Indok center za elektrotehniko._NEWLINE_Hkrati je med letoma 1973 in 1989 predavala na Oddelku za bibliotekarstvo PA in FF v Ljubljani._NEWLINE_Ustvarjalno je sodelovala pri organiziranju znanstveno - tehni\xc5\xa1kega informiranja v Sloveniji, temelje\xc4\x8dega na povezovanju v okviru specializiranih informacijskih centrov._NEWLINE_Bila je tudi \xc4\x8dlanica uredni\xc5\xa1kih svetov Narodne in univerzitetne knji\xc5\xbenice._NEWLINE_Raziskovalna dognanja v zvezi z ra\xc4\x8dunalni\xc5\xa1kimi panogami v sistemih informiranja je predstavila v 12 poro\xc4\x8dilih in ve\xc4\x8d kot 30 \xc4\x8dlankih.'